gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3983, del 20-04-2001 (2001/3442)

Informació pública de l'homologació modificativa del sector Los Molinos de Paterna.
-----------------------------------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/3442


Organisme emissor
:   Ajuntament de Paterna

Tipus de document
:   Anunci

Informació pública de l'homologació modificativa del sector Los Molinos de Paterna. [2001/A3442]
  
El Ple de l'Ajuntament, en la sessió extraordinària del dia 14 de març de 2001, ha acordat sotmetre a informació pública l'homologació modificativa del sector Los Molinos, presentada per la Societat Urbanística Municipal de Paterna (SUMPA), de conformitat i als efectes previstos en l'article 55.1 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Cosa que se sotmet a informació pública, d'acord amb allò que disposa l'article 38 de la Llei 6/1994, citada més amunt; i s'adverteix de la possibilitat de formular al·legacions, pel termini d'un mes (comptador des de la publicació de l'edicte al Diari Oficial de la Generalitat Valenciana).
Diari Oficial de la Generalitat Valenciana


Sumari del DOGV 3958, del 13-03-2001 (2001/1726)

Notificació de citació per compareixença.
-----------------------------------------

### Dades del document

Número de DOGV
:   3958

Data del DOGV
:   13-03-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/1726


Organisme emissor
:   Agència Estatal d'Administració Tributària. Delegació Especial de València

Tipus de document
:   Anunci

Notificació de citació per compareixença. [2001/Q1726]
  
De conformitat amb el que s'estableix en l'article 105.6 de la Llei 230/1963, de 28 de desembre, General Tributària, d'acord amb la Llei 66/1997, de 30 de desembre, i després d'intentada la notificació a la persona interessada per dues vegades sense que haja sigut possible practicar-la, per causes no imputables a l'administració tributària, es fa públic, mitjançant aquest anunci, que es troben pendents de notificar els actes l'interessat i el procediment dels quals s'especifiquen tot seguit:
  
Òrgan responsable: Dependència Regional de Recaptació.
  
Delegació Especial de l'Agència Estatal d'Administració Tributària.
  
Lloc de compareixença: carrer de Lain, número 2, Vigo.
  
En virtut del que s'ha dit anteriorment, dispose que els subjectes passius, obligats tributaris indicats anteriorment, o els seus representants acreditats com cal hauran de comparéixer en el termini de 10 dies, comptadors des de l'endemà de la publicació d'aquesta resolució en el Diari Oficial de la Generalitat Valenciana, de dilluns a divendres, en horari de 09.00 hores a 14.00 hores, al lloc que s'indica, a l'efecte de practicar les notificacions dels actes esmentats.
  
Així mateix, s'adverteix a les persones interessades que, si no compareixen en el termini indicat, la notificació s'entendrà produïda, a tots els efectes legals, des de l'endemà del venciment del termini indicat per a comparéixer.
Diari Oficial de la Generalitat Valenciana


Sumari del DOGV 3929, del 31-01-2001 (2001/833)

DECRET 12/2001, de 30 de gener, del Govern Valencià, pel qual acorda el cessament de la directora general de Planificació i Gestió del Medi, la senyora Amparo Monrós Chancosa.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   3929

Data del DOGV
:   31-01-2001

Secció del DOGV
:   II. AUTORITATS I PERSONAL - C) NOMENAMENTS, CESSAMENTS, SITUACIONS I INCIDÈNCIES

Número del document
:   2001/833


Data del document
:   31-01-2001

Organisme emissor
:   Conselleria de Medi Ambient

Tipus de document
:   Decret

Descriptors 

:   * Conselleria Medi Ambient

DECRET 12/2001, de 30 de gener, del Govern Valencià, pel qual acorda el cessament de la directora general de Planificació i Gestió del Medi, senyora Amparo Monrós Chancosa. [2001/833]
  
En virtut del que estableixen els articles 21.a), 35.b) i 40 de la Llei de la Generalitat Valenciana 5/1983, de 30 de desembre, i a proposta del conseller de Medi Ambient, el Govern Valencià, en la reunió del dia 30 de gener de 2001, acorda el cessament de la senyora Amparo Monrós Chancosa com a directora de Planificació i Gestió del Medi, i li agraeix els serveis prestats.
  
Aquest decret tindrà efectes des de la publicació al Diari Oficial de la Generalitat Valenciana.
  
València, 30 de gener de 2001
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Sanitat,
  
FERNANDO MODREGO CABALLERO
Diari Oficial de la Generalitat Valenciana


Sumari del DOGV 4085, del 13-09-2001 (2001/8833)

Anunci per a la citació per compareixença.
------------------------------------------

### Dades del document

Número de DOGV
:   4085

Data del DOGV
:   13-09-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/8833


Organisme emissor
:   Conselleria d'Economia, Hisenda i Ocupació

Tipus de document
:   Anunci

Anunci per a la citació per compareixença. [2001/8833]
  
De conformitat amb el que disposa l'article 105.6 de la Llei 230/1.963, de 28 de desembre, General Tributària, segons la redacció que en fa la Llei 66/1.997, de 30 de desembre, de Mesures Fiscals, Administratives i d'Ordre Social, en no haver-se pogut realitzar la notificació corresponent en el domicili de l'interessat, per causa no imputable a aquesta administració, per la present se cita els obligats tributaris que a continuació es relacionen perquè compareguen, en el termini dels deu dies següents a aquesta publicació, en la seu d'aquesta oficina Liquidadora de Chiva, situada en el carrer Dr. Corachán, 16, baix de Chiva, a l'efecte de ser notificats dels actes relatius als procediments que, així mateix, s'indiquen, de la tramitació dels quals és responsable aquest servei. Si, transcorregut aquest termini, no s'ha comparegut, es tindrà per practicada la corresponent notificació des de l'endemà del venciment d'aquest.
  
Relació que se cita:
Diari Oficial de la Generalitat Valenciana


Sumari del DOGV 4001, del 17-05-2001 (2001/4638)

Recurs contenciós administratiu número 263/2001. Notificació i Citació a comparéixer.
-------------------------------------------------------------------------------------

### Dades del document

Número de DOGV
:   4001

Data del DOGV
:   17-05-2001

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2001/4638


Organisme emissor
:   Conselleria de Justícia i Administracions Públiques

Tipus de document
:   Anunci

Recurs contenciós administratiu número 263/2001. Notificació i Citació a comparéixer. [2001/S4638]
  
La secretària general de la Conselleria de Justícia i Administracions Públiques, fa saber:
  
Que María Begoña Gosalbez Paya, Juana Navarro Salinas y Mª Rosario Martín Mañas han interposat un recurs contenciós administratiu, davant del Tribunal Superior de Justícia de la Comunitat Valenciana Sala Contenciosa Administrativa Secció Segona, amb el número 263/2001.
  
El recurs ha sigut interposat contra la Resolució del director general de Funció Pública, de data 3 d'octubre de 2000, Diari Oficial de la Generalitat Valenciana de 16 de octubre de 2000, per la qual s'aproven les relacions de llocs de treball de l'administració al servei del Consell de la Generalitat Valenciana.
  
Per això, en compliment del que estableix l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, és procedent citar totes les persones interessades, fent-los saber que ha sigut remés l'expedient administratiu al Tribunal Superior de Justícia de la Comunitat Valenciana, Sala Contenciosa Administrativa, Secció Segona, al qual, si ho estimen convenient, podran comparéixer com a demandats en les referides actuacions, en el termini de nou dies.
  
Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs, en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3910, del 04-01-2001 (2000/10894)

Ressenya de l'Acord de la Comissió Territorial d'Urbanisme, de 27 de juliol de 2000, pel qual es declaren definitivament aprovades les modificacions 11, 12 i 13 de les normes subsidiàries de Venta del Moro.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3910

Data del DOGV
:   04-01-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/10040


Data del document
:   27-07-2000

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Venta del Moro
    * pla d'urbanisme

Ressenya de l'Acord de la Comissió Territorial d'Urbanisme, de 27 de juliol de 2000, pel qual es declaren definitivament aprovades les modificacions 11, 12 i 13 de les normes subsidiàries de Venta del Moro. [2000/F10357]
  
D'acord amb l'article 59.4.B) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística (DOGV número 2.349, de 24 de novembre de 1994), es publica la ressenya de l'Acord de la Comissió Territorial d'Urbanisme, de 27 de juliol de 2000, que va ser publicada juntament amb les normes urbanístiques aprovades en el Butlletí Oficial de la Província de València número 232, de 29 de setembre de 2000.
  
Modificacions 11,12 i 13 de les normes subsidiàries de Venta del Moro.
Diari Oficial de la Generalitat Valenciana


Sumari del DOGV 4005, del 23-05-2001 (2001/4586)

Expedient número 3TVC40352/2001. Notificació en extracte.
---------------------------------------------------------

### Dades del document

Número de DOGV
:   4005

Data del DOGV
:   23-05-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/4586


Organisme emissor
:   Conselleria de Benestar Social

Tipus de document
:   Anunci

Expedient número 3TVC40352/2001. Notificació en extracte. [2001/X4586]
  
Com que no s'ha pogut practicar la notificació personal a la persona interessada, de l'acte administratiu que a continuació s'indica, es procedeix a la publicació d'un extracte d'aquest en el Diari Oficial de la Generalitat Valenciana, d'acord amb l'article 59.4 de la Llei 30/1992, de 26 de novembre, de Règim Jurídic de les administracions Públiques i del Procediment Administratiu Comú, en relació amb l'article 61 del mateix text legal.
  
Perquè la persona interessada puga tenir coneixement íntegre de l'acte i en quede constància , podran comparéixer en el termini de 10 dies, des de la publicació d'aquest anunci en el DOGV, en la seu de la Direcció Territorial de Benestar Social, Secció Família i Adopcions, sítia a la av. de Baró de Càrcer núm. 36, de 9 a 14 hores, tot aportant la documentació que se li sol·licita per tal de completar l'expedient de sol·licitud d'ajuda de lloguer d'habitatge de l'any 2001.
  
Expedient núm.: 3TVC40352/2001
  
Persona interessada: senyora Mª Luisa Magadan Barcia
  
Últim domicili conegut: Dr. Monserrat núm. 20-7ª, 46010 València.
  
Documentació sol·licitada
  
- Fotocòpia compulsada del testimoni de la sentència acreditativa de la separació o divorci i del conveni regulador o mesures provisionals dictades, si fa el cas.
  
- Còpia compulsada del contracte de lloguer i d'un rebut del pagament d'una mensualitat de l'any 2001 (ha de constar-hi les dades de l'arrendatari, arrendador (nom, cognoms i NIF), adreça, quantia, data i firma del rebut)
  
- Fitxa de manteniment de tercer, emplenada com cal, amb les dades bancaris de la persona sol·licitant, per a poder realitzar el pagament de la subvenció, si fa el cas.
  
- Informe social emés pel equip social de l'ajuntament on es trobe l'habitatge llogat.
  
- Altres: haurà de portar la documentació que va aportar a la sol·licitud per a compulsar (en la planta 7 a) i aquella que aclarisca la situació d'Estívaliz i Daniel Rienda Magadan (Llibre de Família, sentència de separació, etc.) ja que apareixen en el certificat d'empadronament.
Diari Oficial de la Generalitat Valenciana


Sumari del DOGV 4041, del 12-07-2001 (2001/6178)

RESOLUCIÓ de 28 de maig de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 419, emissió 30 de maig de 2001.
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4041

Data del DOGV
:   12-07-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/6178


Organisme emissor
:   Institut Valencià de Finances

Tipus de document
:   Resolució

RESOLUCIÓ de 28 de maig de 2001, de l'Institut Valencià de Finances, per la qual s'adjudiquen Pagarés de la Generalitat Valenciana corresponents a la subhasta número 419, emissió 30 de maig de 2001. [2001/S6178]
  
La subhasta número 419 de Pagarés de la Generalitat Valenciana ha estat convocada el passat dia 16 de maig de 2001, i sent el dia d'emissió el 30 de maig de 2001, en virtut del que estableix el conveni de col·laboració del Programa d'Emissió de Pagarés de la Generalitat Valenciana, i d'acord amb la normativa vigent, resolc:
  
Primer
  
Adjudicar els imports per terminis a les entitats i al tram minorista segons l'annex I d'aquesta resolució.
  
Segon
  
Els tipus marginals, mitjans ponderats i mínims per als diferents terminis són els que figuren en l'annex II d'aquesta resolució.
  
Tercer
  
La quantitat que han d'ingressar les entitats i el tram minorista, i els interessos corresponents s'especifiquen en l'annex III.
  
València, 28 de maig de 2001.- El director general de l'Institut Valencià de Finances: José Manuel Uncio Lacasa.
Diari Oficial de la Generalitat Valenciana


Sumari del DOGV 4130, del 19-11-2001 (2001/10262)

Notificació al senyor José Rochera Villasalero.
-----------------------------------------------

### Dades del document

Número de DOGV
:   4130

Data del DOGV
:   19-11-2001

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2001/10090


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor José Rochera Villasalero. [2001/A10544]
  
De conformitat amb el que estableix l'article 59 de la Llei de Règim Jurídic de les Administracions Públiques i del Procediment Administratiu Comú (LRJPAC), es procedeix a la notificació de desistiment al finançament qualificat sol·licitat al senyor José Rochera Villasalero, ja que no s'ha pogut practicar en el seu domicili.
  
Vista la seua sol·licitud de desistiment del finançament qualificat, aquest Servei Territorial, després de la comprovació prèvia que no hi ha tercers interessats que hagen instat la continuació del procediment, així com després d'haver-se comprovat que la qüestió suscitada no comporta interés general ni és convenient substanciar-la per a la seua definició i esclariment, resol acceptar el dit desistiment, tot això en virtut dels articles 90.1 i 91 de la Llei 30/92, de 26 de novembre, de RJAP i PAC.
  
Contra la present resolució, que no posa fi a la via administrativa, podrà interposar un recurs d'alçada davant del director general d'Arquitectura i Habitatge, en el termini d'un mes comptador des de l'endemà de la recepció de la seua notificació, de conformitat amb el que disposa l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener.
  
Tot això sense perjudici que puga exercir qualsevol altre recurs que estime oportú.
Diari Oficial de la Generalitat Valenciana


Sumari del DOGV 3983, del 20-04-2001 (2001/2915)

Rotlle d'apel·lació número 731/2000. Cèdula de notificació.
-----------------------------------------------------------

### Dades del document

Número de DOGV
:   3983

Data del DOGV
:   20-04-2001

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2001/2915


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 731/2000. Cèdula de notificació. [2001/Q2915]
  
La Secció Vuitena de Suport de l'Audiència Provincial de València ha dictat, en el rotlle d'apel·lació número 731/2000, la sentència que té l'encapçalament i la part dispositiva que es diu tot seguit:
  
«Audiència Provincial de València
  
Secció Vuitena
  
- President: José Francisco Ceres Montes
  
- Magistrats:
  
· Beatriz de la Rubia Comos
  
· David Gericó Sobrevela
  
València, 26 de gener de 2001
  
La Secció Vuitena d'aquesta Audiència Provincial, sent-ne ponent José Francisco Ceres Montes, ha vist les actuacions de judici verbal, promogudes davant el Jutjat de Primera Instància número 21 de València, amb el número 397/1999, per la senyora Emilia Terres Maqueda i uns altres contra Autobuses Capaz, SL, i un altre i el consorci de compensació d'assegurances i comissió liquidadora Alba Seguros, sobre reclamació de quantitat; pendents davant d'aquesta secció en virtut del recurs d'apel·lació interposat per la senyora Emilia Terres Maqueda i uns altres.
  
Decisió
  
Desestimem el recurs d'apel·lació interposat per la senyora Emilia Terres Maqueda i uns altres, representat per la procuradora dels tribunals Margarita Sanchis Mendoza, contra la sentència de data 16 de juny de 2000 del Jutjat de Primera Instància número 21 de València, que confirmem amb la imposició de les costes de l'alçada a la part apel·lant.
  
Una vegada complides les diligències de rigor, amb el testimoni d'aquesta resolució, remeteu les actuacions al jutjat d'origen, perquè se'n prenga coneixement i efectes. Cal remetre un justificant de recepció.
  
No s'hi pot interposar cap recurs, sense perjudici si escau del que s'estableix en l'article 477.3 de la Llei d'Enjudiciament Civil».
  
Aquesta cèdula es publica en el Diari Oficial de la Generalitat Valenciana, a fi que valga de notificació a la part incompareguda, la comissió liquidadora Alba Seguros.
Diari Oficial de la Generalitat Valenciana


Sumari del DOGV 4066, del 17-08-2001 (2001/7789)

RESOLUCIÓ de 13 de juliol de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdits del capítol II al I del programa 322.20, Formació Professional Ocupacional, per import de tretze milions tres-centes cinquanta-dues mil nou-centes quaranta-dues pessetes (72.966.743 PTA). Exp. 06.017/2001/118.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4066

Data del DOGV
:   17-08-2001

Secció del DOGV
:   III. CONVENIS I ACTES - F) MODIFICACIONS PRESSUPOSTÀRIES

Número del document
:   2001/7789


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 13 de juliol de 2001, de la Conselleria d'Economia, Hisenda i Ocupació, per la qual s'autoritza determinada transferència de crèdits del capítol II al I del programa 322.20, Formació Professional Ocupacional, per import de tretze milions tres-centes cinquanta-dues mil nou-centes quaranta-dues pessetes (80.701.076 PTA). Exp. 06.017/2001/118. [2001/X7789]
  
A fi d'afrontar el compliment de les quantitats demanades en diverses sentències dictades pels jutjats socials d'Alacant i València, es planteja una modificació pressupostària consistent en una transferència de crèdits del capítol II, atesa l'existència de disponibilitats no afectades per compromisos de despeses, al I (article 10), del programa 322.20, Formació Professional Ocupacional.
  
En conseqüència, i d'acord amb el que disposen els articles 18 i 20 de la Llei 12/00, de Pressupostos de la Generalitat Valenciana per a l'exercici 2001, resolc:
  
Primer
  
S'autoritza la minoració de crèdit en l'aplicació pressupostària 01.23.932.73.6 per import de 57.976.831 pessetes.
  
Segon
  
S'autoritza l'augment de crèdit en l'aplicació pressupostària 92.98.799.62.79 per import de 71.402.659 pessetes.
  
València, 13 de juliol de 2001.- El conseller d'Economia, Hisenda i Ocupació: Vicente Rambla Momplet.
Diari Oficial de la Generalitat Valenciana


Sumari del DOGV 4013, del 04-06-2001 (2001/5321)

Informació pública de la nova convocatòria per a la realització de la primera prova per a la provisió en propietat d'una plaça d'agent de la policia local de l'Ajuntament de Cocentaina.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   4013

Data del DOGV
:   04-06-2001

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2001/5321


Organisme emissor
:   Ajuntament de Cocentaina

Tipus de document
:   Anunci

Informació pública de la nova convocatòria per a la realització de la primera prova per a la provisió en propietat d'una plaça d'agent de la policia local de l'Ajuntament de Cocentaina. [2001/F5321]
  
Atés que per la Resolució d'Alcaldia número 479/01H es va suspendre la convocatòria de realització de la primera prova prevista per al dia 15 de maig de 2001, per a la provisió en propietat d'una plaça d'agent de la policia local, aquesta Alcaldia, mitjançant la Resolució número 543/01H, pren l'acord següent:
  
Primer
  
Aprovar la nova convocatòria per a la realització de la prova psicotècnica aptitudinal i de personalitat per al dia 22 de juny de 2001, a les 09.00 hores.
  
Segon
  
Notificar aquesta circumstància als aspirants admesos i als membres assessors del tribunal.
  
Tercer
  
Publicar l'anunci informatiu en el Butlletí Oficial de la Província d'Alacant i en el Diari Oficial de la Generalitat Valenciana perquè se'n prenga coneixement general.